Krapoel

Krapoel, of Krapel (Nederlands: Crapoel) ies 'n buurtsjap van Gulpe in de gemeinte Gulpe-Wittem. 
De paar häöf en hoezer en 'ne pool, woa de naam nao verwies, zint gelege aan de waeg Crapoel in 't verlengde van de Gulpenerberg. In 2003 wone d'r in de 6 weuninge 15 luuj. Get liègeraaf, in 't dal, liek 't gehuch Peëzeke (Pesaken).
Ouwer name van 't gehuch zint: Krapool, Krapault en Crapaalt.

Bezeenswaerdig
 'n Paar Vakwerkboederieje.
 Haol waeg en bösj
 Twiè waegkruzer, woavan eint gemaak ies van brónze granaathölze nao de Twiède Waereldoorlog. 't Ander ies van sjmeediezer mèt 'n pietsjtang en 'ne hamer aan de dweersjbalk.

Categorie:Gehuchte in Nederlands Limburg
Categorie:Gulpe-Wittem